Atklāta konkursa
Traktortehnikas iegāde Ogres novada pašvaldības aģentūrai “Rosme”
(identifikācijas Nr. ONP 2026/49)

komisijas sēdes protokols Nr. ONP 2026/49 – 3

Ogrē,					           			                             2026. gada 8. jūlijā

Jautājumi:
I. Lūdzam sniegt pamatojumu iepirkuma nolikum 3.2.4. punktā noteiktajai prasībai, ka
traktortehnikas garantijas apkopju un remontu nodrošinājuma servisa centram jāatrodas ne
tālāk kā 70 km attālumā no Pasūtītāja atrašanās vietas, nevis 20 km vai 120 km attālumā, kā
arī iesniegt dokumentētu pamatojumu šāda attāluma sliekšņa noteikšanai (piemēram, tirgus
izpēti, tehnisko izvērtējumu, riska analīzi vai citu objektīvu izvērtējumu).
Vēršam uzmanību, ka iepirkuma līguma projekta 6.2.2. punktā Pasūtītājs ir noteicis, ka
piegādātājam garantijas defekts jānovērš ne vēlāk kā 5 darba dienu laikā pēc paziņojuma
saņemšanas.
No minētā secināms, ka Pasūtītājs nav noteicis nepieciešamību nodrošināt operatīvu reakciju
dažu stundu vai vienas dienas laikā, jo pats līgums pieļauj līdz pat 5 darba dienu termiņu
defekta novēršanai.
Līdz ar to nav saprotams, kādēļ tiek noteikta papildu kvalifikācijas prasība par servisa centra
atrašanos tieši 70 km attālumā no piegādes vietas un kādā veidā konkrētais attālums objektīvi
ietekmē līguma izpildes kvalitāti.
Vēršam uzmanību, ka:
 Mūsdienu traktortehnikas apkalpošanā diagnostika lielākoties tiek uzsākta attālināti,
izmantojot ražotāja programmatūras risinājumus,
 Savukārt rezerves daļu noliktavas nereti atrodas citā vietā nekā autorizētais serviss,
 Tāpat servisa centra atrašanās 70 km attālumā pati par sevi negarantē minimālu tehnikas
dīkstāves laiku.
Pasūtītāja faktiskā vajadzība ir nodrošināt tehnikas dīkstāves minimizāciju, ko nosaka
reakcijas laiks un servisa pieejamība, nevis formāls ģeogrāfisks attālums līdz juridiskai vai
fiziskai servisa adresei.
Uzskatām, ka minētā prasība nav samērīga ar iepirkuma priekšmetu un var nepamatoti
ierobežot konkurenci, jo Pasūtītāja līgumā noteikto leģitīmo interesi iespējams nodrošināt ar
mazāk konkurenci ierobežojošiem līdzekļiem, piemēram, nosakot konkrētu reakcijas laiku
vai maksimālo defekta novēršanas termiņu, kas šajā gadījumā jau ir noteikts līguma projekta
6.2.2. punktā.
[bookmark: _GoBack]Ņemot vērā iepriekš minēto, lūdzam Pasūtītāju pārskatīt un svītrot nolikuma 3.2.4.
punktā noteikto prasību, jo tās samērīgums un objektīvā nepieciešamība nav
pietiekami pamatota, savukārt Pasūtītāja leģitīmās intereses iespējams nodrošināt ar
mazāk konkurenci ierobežojošiem līdzekļiem.

II. Papildus lūdzam skaidrot Tehniskās specifikācijas 18. punktā noteikto prasību: "Mehāniskā
ar 3 pārnesumu grupām".
Vienlaikus norādām, ka Tehniskās specifikācijas 19. punktā prasība formulēta kā "ne
mazāk kā 24 pārnesumi uz priekšu un 24 atpakaļ", kas paredz minimālo tehnisko līmeni,
neierobežojot tehniski līdzvērtīgus vai labākus risinājumus.
Lūdzam pamatot, kādēļ 18. punktā noteikta prasība tieši par 3 pārnesumu grupām, nevis
"ne mazāk kā 3 pārnesumu grupām", kā arī skaidrot, kā šāds konkrēts grupu skaits ir
saistīts ar Pasūtītāja objektīvajām vajadzībām.
Vēršam uzmanību, ka lielāks pārnesumu grupu skaits nepasliktina transmisijas
funkcionalitāti. Gluži pretēji – tas paplašina pieejamo darba ātrumu diapazonu, nevar tikt
uzskatīts par Pasūtītāja funkcionālo vajadzību pasliktinošu risinājumu un nodrošina
operatoram plašākas iespējas izvēlēties optimālu pārnesumu dažādos darba apstākļos,
vienlaikus pilnībā nodrošinot Pasūtītāja izvirzīto funkcionālo mērķi.
Ņemot vērā minēto, lūdzam precizēt Tehniskās specifikācijas 18. punkta prasību,
aizstājot formulējumu "ar 3 pārnesumu grupām" ar "ne mazāk kā 3 pārnesumu
grupām", tādējādi nodrošinot vienlīdzīgu attieksmi pret pretendentiem, veicinot
konkurenci un vienlaikus pilnībā saglabājot Pasūtītāja funkcionālās prasības.

Atbildes:
1. Defekta novēršanas termiņš un servisa pieejamība ir divas atšķirīgas lietas.
Prasība par servisu 70 km nav noteikta tādēļ, lai garantētu 5 stundu reakciju, bet gan lai samazinātu tehnikas transportēšanas izmaksas, dīkstāves laiku un Pasūtītāja resursu patēriņu visā garantijas laikā, ievērojot saimnieciskas līdzekļu izmantošanas principu.
Prasība, ka garantijas apkopes un remonta servisa centram jāatrodas ne tālāk kā 70 km attālumā no Pasūtītāja atrašanās vietas, ir noteikta, izvērtējot Pasūtītāja saimnieciskās intereses un paredzamo tehnikas ekspluatāciju visā garantijas periodā. Traktortehnika garantijas laikā periodiski jānogādā autorizētajā servisā plānveida apkopēm, diagnostikai un garantijas remontiem. Jo lielāks attālums līdz servisam, jo lielāks ir degvielas patēriņš, darba laika izmaksas, tehnikas dīkstāve un kopējās ekspluatācijas izmaksas, kas tieši gulstas uz Pasūtītāju. Tādēļ 70 km attāluma prasība ir noteikta kā samērīgs kompromiss starp pietiekamas konkurences nodrošināšanu un Pasūtītāja pienākumu racionāli un efektīvi izmantot publiskos finanšu līdzekļus.
Līguma projektā noteiktais maksimālais garantijas defekta novēršanas termiņš (5 darba dienas) regulē piegādātāja pienākumu novērst defektu pēc tā konstatēšanas. Savukārt prasība par servisa centra attālumu attiecas uz citu aspektu – tehnikas nogādāšanu uz autorizēto servisu un atpakaļ, kā arī ar to saistīto Pasūtītāja izmaksu un dīkstāves samazināšanu. Tādēļ šīs prasības regulē atšķirīgus līguma izpildes aspektus un nav savstarpēji aizstājošas.
Pasūtītājs uzskata, ka 70 km attāluma prasība ir objektīvi pamatota ar iepirkuma priekšmetu un samērīga ar sasniedzamo mērķi. Tā nav noteikta ar mērķi nepamatoti ierobežot konkurenci, bet gan lai nodrošinātu efektīvu garantijas saistību izpildi, samazinātu traktortehnikas dīkstāvi un Pasūtītāja izdevumus par tehnikas transportēšanu, degvielu un darbinieku darba laiku. Prasība vienlaikus neierobežo konkurenci pārmērīgi, jo 70 km rādiusā darbojas vairāki traktortehnikas servisa pakalpojumu sniedzēji.
Lielākā daļa garantijas apkopju tiek veiktas ik pēc aptuveni 500 motostundām (vai atbilstoši ražotāja apkopes intervāliem). Tas nozīmē, ka garantijas laikā traktors servisā nonāks ne tikai bojājumu gadījumā, bet arī regulārām apkopēm. Līdz ar to transportēšanas attālums rada atkārtotas izmaksas visā garantijas periodā, nevis tikai atsevišķu garantijas defektu gadījumā. Šis arguments ļoti labi pamato, kādēļ attālums ir būtisks arī tad, ja garantijas remonta termiņš ir noteikts 5 darba dienas.
2. Komisija veica 2026. gada 2. jūlijā veica dokumentācijas grozījumus.
